Patrick Nielsen forsvarer sin WBA-titel i middelvægt mod Jose Yebes, når Nordic Fight Night vender tilbage til Frederikshavn den 22 september. I let sværvægt vil de to nordmænd Simen Smaadal og Alexander Hagen også deltage. Simen Smaadal fik sin professionelle debut tidligere i år mod Pavel Staravoitau i Frederikshavn. Nu skal den 23-årige nordmand møde Mile Nikolic fra Serbien i sin tredje kamp som professionel i Frederikshavn. - Jeg har lært meget i de sidste to kampe, siger Simen Smaadal. Alexander Hagen debuterer professionelt i Frederikshavn. Den 24-årige debutant skal møde Nikola Matic fra Bosnien Herzegovina. I ringhjørnet vil den forhenværende verdensmester og nordmand Thomas Hansvoll støtte sine landsmænd. - De har begge to et stort talent. De vil nå meget langt og Norge vil have to mestre i fremtiden, siger Thomas Hansvoll.
Når Nordic Fight Night vender tilbage til Frederikshavn, så bliver det med Simen Smaadal og Alexander Hagen fra Norge.